Otrosi paramos, asentamos, ordenamos por razon que contezen muchas vezes negocios en los dichos pueblos y los ofiziales mandan tainer (sic) conzejo, y estando los vezinos e havitantes en los dichos lugares y en sus cassas e no endeynan de venir al dicho conzejo, por tanto asentamos que de aqui adelante quoalquiere que fallare en ninguno de los dichos lugares y en aquel lugar tagnieren a concejo o lo mandaren llamar los ofiziales e no viniesse estando sano pague de pena por cada vez cinco grosses, et si fuere ofizial pague el duble, la quoal pena sera para los ofiziales otros que la executaran