Ten anderen, naer dien befonden wort, datter eenige gerechtichde soltsteden hebbende, tegens de opgemelde gewoonte, haer verforderen, vrembde beesten, van vuijtgesetenen in die weijde aen te nemen?, ende die selvige tegens den winter wederomme te rugge te seijnden, is beramet, dat het selvige vortaen niemanden sal toegelaten sijn, dan dat die geene, soe bevonden mach worden eenich vremdbeest, als geseijt, in weijde aengenomen te hebben, voer elck beest, ende soe vaecke als hij dat sal doen, verbueren sal de broecke van vier dalers, ende voorts die selvige beesten uth te brengen binnen de? Tijt van acht dagen nae gedaen aensegginge, bij gelijcke bruecke van vier dalers, ende zoe voorts van acht dagen tot acht dagen, tot dat zij de beesten sullen uthgebracht hebben.