Copie [Kopie van de keure van Sijsele veld (1356)]  // Wie Veys f. Arnouds, Pieter de Beste, Hughe de Rode, Lamsin de Wilde, Diederic f. Jans, Clays de Vos ende Jan Sprincan, scepenen op Ziesseelsche in dien tiden doen te wetene allen den ghuenen die dese lettere zullen zien of horen lesen dat cam voor ons als voor scepenen in ghebannen vierschaere ten Ziesselschen op enen wetteleken dinghedach der Jacop Vander Cruustrate prochypape te Ziessele metgaders zijnen hulpers als die ghuene die gheaervet waren anden gront die lighet voor den cloostere van Spermaelgen die men heet de menewede ende hiesch Raed ende Taehnan over hem ende over zijne hulpers ende hem dien ghegheven biden wetteleken maenre En daer so cam ser Jacops Taelman ende zijne hulpers voors. ende togheder toe ende seide so varre te wette van ser Jacops weghe ende ziere hulpers vors. dat die wetteleke maenre scepenen vors. maende van den recht na alder tale dies voor hemleden comen ware ende na alder wetteleechede diere of ghehandelt ware voor hemleden comen ware voor wette op dien wetteleken dinghedach of op andre Ende daer so wijsden scepenen voors. van den rechte kendent schepenen vors. datter also ghebaren ware als hem die vorseide Taelman vermeten hadde in ser Jacops ende in zine hulpers vors. tale so docht hemleden dat recht dat der Jacop vors. ende zine vors. hulpers hute zouden gaen ende bespreken hemleden omme enen hooftman te kiesene mochten zijs eens wel ende togoede mochten zijs niet eens dat zij haerleder scil bringhen zouden voor wetten so waer datten die wet kiesen zou dat het daer stede houden zoude Ende aldaer so ghingen zij ute omme eenen te kiesene, Ende so waren zijs eens ende camen weder in voor wette ende coren eenen hooftman daer so wijsden scepenen voors. datmen dien voors. hooftman op zoude doen heffen zijne hand ende zij'nen heet doen Ende also vord elcs jaers dien vorseiden hooftman te vermakenen ende te kiesene daert hemleden vouchde also het vor wijst es Ende aldaer so dede hem die vors. wetteleke maenre den hooftman vors. zijne heet doen,