Van den kotters. Item nadennael den kotter ettlikes jaren her slodes verbaden dat sie gene perde holden solden, bij pena dar up gesat, then naer das sie sich anders meth den erffgenamen konden verdragen. Unde sie des nicht geachtett unde daer entegen gedaen, synnen sie sijt den jare 1552 alle jaer ene ider up twee daler gesat unde gewroget averst in daer sunderlinges genade is gemelte brocke gemindert. Unde enen ideren die peerde holden alnoch up II daler gesat unde gelaten, bij also dat sie sich der peerde tuschen dat unde Saint Michael sollen guet maken bi verlies der selvigen. 
Daer van die hochher sal hebben den derdendeel, die anderen derdel deel die holtrichter, den den lesten derdeldeel die erffgenamen, unde die bueren II tune biers. Unde meth eren anderen beesten sollen sie sich holden na l.th der olde marken cedulen, die daer  van is siggend. Unde dessen brocke als eyn ider II daler sollen sie betalen bynen xiiii dagen offt daer varen van stunden an gepende werden. Unde die als voorgesreven is den gemenens kotteren so affgelissen unde tho achtervolgen bevallen.