Ende op dat dese onse ordre ende willecourt in alles als vors: onderholden ende naergecomen mach worden, soe sullen die E. Borgemestren deselve waterlosingen, dijken ende bruggen, des jaers twe roisen mougen schouwen, te weten eens in aprilis, ende eens in september. Ende dat sowell alsdan bevonden worden sijn wateringe brugge ende dijk, niet naer behoren ende als vors: gemaeckt te hebben, dat deselve voorde eerste reise van [?] elk perseel verbourt sall hebben 10 [?] ende niettemin gehouden sijn deselve quader dijk, wateringe, ofte brugge te beteren binnen acht dagen daernae, bij dubbelde broucke, ende dat alsdan voorts hetselve op dubbelde costen vande sminachtige besteden ende ververdiget sall worden. Dat dit also onse versouk ende meeninge sij betuigen wij mit onse eigen handen. Actum Coevorden Anno et die ut supra.