Ende alsmen de vors. brieve open doet so sal elkerlijc behouden al dat hi sculdich es te behoudene metten rechte in die vors. meeneweede Ende waer dat zake datter imen in achtervolghet warde dat hi met so vele der in ne gond noch der in gheaervet en waert als hi ghenomen hadde bi zijnen heede ende ghezworen dat men op hem halen mocht ene boete van viertich scelle paris. elcs jaers van also langhe al de vorseide jaren verleden waren, dat es te wetene so welcken tiden dat men daer of jaerteijn ende de wareyde mach weten,