Item in den eersten dat die markenrichter mijt die erffg[enamen] alle jaer te samen comen sollen des maendages voor meijdage bij den Rutenberch op den brijnck to x uren vor middage end wie daer nijt en kumpt breket ii heren pont en dat mogen verteren die markenrichter met die genne die daer comen. Des gelijken breken oick die boren die daer nijt en comen meer ijn noetsaeken mach en yegelick enen in sijn stede senden. Ende die noetsaeke sall de genne daervan des anderen wegen dan comen wordt den marckenrichter seggen en is die noetsake betamelick so sall hie daer mede vri wesen.