In den ersten alsoe in die iongeste holtsprake anno 1631 den 1 dach Mai tho Feesen geholden, well arnstlick den Heeren erfgenamen is remonstreert, als ock ahn den Heeren Lantdrosten supplicatoris is avergegeven, het intollerabile factum, in onse marckte bij die van der Heino begangen anno 1630. Ende of wall der Heer Droste voereerst een iaer stille stant, tusschen die van Raelte ende der Heino beraempt, om interinm ahn beiden zijden sich meijens ende torf steckens te ontholden, als het selve iaer telle quelle is observiert. Ende verleden holtspraeke, voer gegeven worde, dat in soedaenigen stillestant solde gecontinuiert worden, is bij die vander Heino in verget gestelt, ende vallen opten olden voet tot ons hen in, meijen unde houwen nha aeren willen onse velt tho schaeden, unde alsoe op die selve holtspraeke, daerop resolviert woerde, dat men met rechte daer tegen sich solde opponieren, finerende die pennongen op die waertallen, soe versuicken die marckenrichteren alnoch hiervan der Heren erffgenamen sententie. Resolviert dat genominiert sult worden van wegen Raelte, neffens die marckenrichteren die edele Herman vander becke, Henrick Knopert, Johan ter Marsch ende den griephier om daer ter plaetsen tho erschinnen.