iiii. Item zoo wien uuijtvaert oft vercoopt, oft ijemanden gevet torff oft clot eenige buijtenlieden van de drije plaetschen, die zal bruecken thien oude schilden ende insgelijckx op de Helmontsche weeckmerckt oft jaermerckt.
En zal nijemants van der drije plaetschen mogen vercoopen eenige torff oft cloth buijtenpersoonen die nijet woonachtichen zijn binnen den voors[chreven] drije dorpen oft plaetschen ende die cooperen van buijten sullen insgelijckx bruecken thien oude schilden noch oock op egheene merckten gelegen binnen den drijen plaetsche voors[egd], den brueck te deijlen in drijen, d'een derden deel voir de drije kercken, d'ander tot behoeff van de peelmeesters ende het ander derden deel tot behoeff van den officier van de plaetschen daer het misbruijck geschiet ende gecollegeert wordt.