Voirt waer dat sake, dat enich gebrec viele in onsen vier scaersetteren van Goeylant, dat sij binnen Naerden niet en quamen ende die scaringe niet en setteden, als voirscreven is, soe souden die scaersetters van Naerden die scaringe alleen setten over dat gemeen; ende waer oec gebrec aen die scaersetters van Naerden ende sij oec niet en deden, als voirscreven is, soe soeden onse scaersetters van den lande desgelijcs doen ende die scaringe alleen setten over tgemeen lant.