Copie // van eender heye toebehoorende der k. maiesteyt
omme
Mer vrauwe de abdesse vanden clooster van Spermaelien

Ghemeten ende ghelevert by my jacop f. jacops Vanden Veckene als ghezwooren lantmetere slans vanden vryen op den x.en dach van septembre anno xv.C eenenvichtich ten verzoucke ende by laste van(den) weerde heere Guilliaeme Van Waelwyc Raet skeysers ons gheducht heere ende zynen ontfangher generael van oost vlaenderen als ghecommiteert zynde van weghen der voorn. keysserlicke maiesteyt omde voorn. leverin(ghe) ende metinghe te zyen doene ende ontfaene de naervolghende partye van lande ende heye groodt zynde hondert eenentsestich ghemeten zevenenveertich roeden landts theenen parc,heele toebehoorende de keysserlicke maiesteyt ghenaempt de ghemeene weede daerof dat de hondert twee ghemeten vuvenvertich roeden lants opt zuudhende of magher heye ende velt es met vele pitten & nederdalen daer inne lichende & qualic te lande te bringhen waere ende de neghen & vichtich ghemeten twee roeden lants opt noordhende of ligghende ande westzyde vanden clooster te Spermaclien te lande bringhelic waeren daer of dats ligghets binder eerlichede ende prochie van Zysseele nordt vande kerck de nombre van 1.C liii gem. xlv r. lants ende de acht ghemeten twee roeden 1(igghende) ande westzyde of order prochie van Sinte Cruus oost vande kerck op de eerlichede van Malen ande noordtzyde vande heerstrate loopende van brugghe naer Andtwerpe ande westzyde vanden clooster te Spermaelien beghinnende ande zuudt(hend)e vande zelfve Spermaelie muelene verhakende opden zuudtoosthouc oostwaert thenden tclooster van Spermaelien synghele naer thuutwyzen vander houden gracht ligghende west by den cloostere ghemeten tot op de westzyde vanden houvere vande zelfve gracht alsmen zoo verre zuudt compt dat men den zuudt walgracht vanden zelven cloostere ghepasseert es daer den draeyboom ut staet tot an tselfs clooster van Spermaelien lant streckende den zelfven haeck zuudtwaert tot an Mathys Ballegheers de kerck van Zysseele jan Zoetaert ende die van Ste Donaes in Brugghe lant dat loopt ande zuudtzyde vander adere toebehoorende de watringhe van zuudt over de Leye voort opt zuudhende achter die van Sinte Donaes lant zuudtwaert tot ande heerstrate loopende van Brugghe naer Antwerpe de zelve straete aldaer elleve roede ende vier voeten vutghesleghen streckende de zelfve, darane van heye zuudt ende noordt de welcke partye lant es, beghinnende vanet noordende in andre van Spermaelien lant ende busch ghemeten ter alfver gracht alfven ten alfven vander breede opt noordende es tot ande voorn.  Andtwerpsche straete twee hondert twee ende tseventich roeden en alf al tusschen tclooster van Spermaelien zynghele barm lant ende de voorn. adere ghemeten zoo voorseyt es alle ande oostzyde dhoirs ende aeldinghers van Apsolon Van Ghistele tvoom. clooster van Spermaclien & t malen scildekin ghemeten ter alfver gracht alle ande westzyde streckende metten noordhende an eenen barm toebehoorende de herlichede van Zysseele & an tclooster van Spermaelien lant ghemeten als vooren & metten zuudhende ande voorn. Andtwerpssche straete loopende van Brugghe naer Andtwerpe vz.
1. C lxj g xlvij r

Aldus ghemeten ende ghelevert ten jaere ende daethe als vooren inde presencie ende ten versoucke vande weerde heere Guilliame Van Waelwyc voorn(oem)t als commissaris in deze saecke als vooren pnt oock meester Gillis Braec'kel mr advocaet inde camere vanden Raede zynen adtjont ende meer ander lieden van hecren in oorconde der waerheyt zoo hebbe ic myn hantheecken hier onder ghescrevene by my

Vanden Vecken