Vann weeghenn des twistes der dorplieden vann Tubbergen der drifft halvenn, is besloeten van holtrichter und sampt ghemeenen erffgenamen, dat die bueren der marke vurs. die selvige aere beeste mogen scutten. Unnde soe sie die beeste aneth eenen pennych offt tecken welden weeder eyscheenn, unnd sich anth langthgerechte beedenn undde der saken verbliven, sollen die bueren de ghescuttede have an dat landtgerichte brengen unde stellen unde waernemen aldaer anspraeke, reeden, unnde bescheeth woer meede die haeve voers. meth rechte moege uth der scuttinge verdedinget unnde geiaegen weerden. Unnde die bueren thoe veerdedingen sollen sich inth gerichte stellenn. Die weerdige heer landcumpthur Johannes Huiskens, Eivert Retwich renthmister unnd Melchior Winhoeff vanwegen holtrichter unnde der ghemeenen erffgenamen.