Ende alzoe die gemeenten, leggende in Goylandt, den stede van Nairden ende gemeenen dorpen voorscreven tesamen ongescheyden toecoemen ende die dorpen nu ter tijt meeste gebruyck ende genyet hebben, soe ist, dat die dorpen voornoemd in recompensie te profijte van de stede voornoemd jairlicx sullen betalten de summa van tsestich Karoly guldenen van XL grooten Vlaems t stuck, beghinnende van date deser letteren tot expiratie van den voorscreven eenendetwintich jaren toe, te betalen Martini in den winter als custinghe onder verbant van allen rechten ende rechteren, al onvermindert de sentencie, privilegie van artoch Albrecht ende anderssins, sonder nieuwicheygt an beyde zijden te moegen allegeren ten saicke van deser overcoemste, mer dieselve in heur geheele crachte blijvende, in alle schijne off dese contracte nyet gemaeckt en ware, zulcx der tijt van XXI jare overstreecken zijnde, sa die stede tnaeste jair dairanvolgende indien sij geen vorder overdracht alsdan en maicken.