Wort mede geresolviert, dat van nu voortaen alle guste biesten ende vullend int broeck gaende opgebrant sullen worden, tot ondersceit vandengeene, soo hijr in dese marckt niet mochten berechticht sijn; die onopgebranden sullen bij den sceutteren opgehaelt ende gescutt worden, daeraff nemende als van olts gebuickelyck is. En sullen van jeder biest, zoo opgebrant wort betaelen een halven st..; doch soo uytblijft sall sculdich wesen te betaelen an die sceuteren van elck biest een schillinck, En sall daeraff publicatie gescieden, tegens welcken dach een jeder syne biesten an der Pryser sall brengen en doen opbranden, bij poene als vooren. 