Item als die schouwe gedaen sint dat toe wat tijden daer nae enige mans dijck toefracke ofte toe breecken, dat die erbaeren lieden lieten datmen dem den dijck voeder maecken solde, die des dan niet dede als hem gebaeden hadde, wort die dijck waerbaer die wade sal deselve weder op maecken ende dijcken toe voller eerden, ende daer en sollen hem die buiren geen hulpe toe doen.