Noch is overcoomen bij marckenrichter ende erffgenaemen als datt int opruymen vant Exeler broeck den marckenrichter die huysluyden ende ingesetenen van Exel met den onderrichter een dach te vooren sall laten anseggen om tsanderen daegs met een schuppe aldaer te erscynen ende die beecke op te ruymen, ende die niet comparierende te breucken, elck op ene poene van ren olden schilt, die helfte tot prouffijt der marckt, die andere helfte tot proffijt der graevers; waeraff den dach wort angestemt op anstaenden Maendach, ende den marckenrichter versoght om den dach bij te woonen; ende sullen die bouwluyden met twie weerbaere persoonen, ende katteren met een persoon aldaer op voorn(oemde) breucke erschynen.