Alsoe de marckenrichtersche mitten gemenen erffg: van den Rosengoerden hier vormaels vp maendach vor meije in dessen tegenwardigen jare lxvi vier van de erffg: neffens de marckenrichtersche daer to gecommittert hadden die sich tot gelegener tidt bij den pravest van Swarte Water en Ruufenschen fulgen solden vp ten marckenscheit der beiden marcken, als Dalfsen vnd Ruufenne marcke, omme tbesiene offte sie den  marckenscheit tusschen hem beiden ter frundlicheit scheiden und verlyken konden, vnd so dan dat sulvige vorgemelte reces inholt dat de gecommitteerden niet entlickes daer aff slueten sullen dan sullen sulks erst den erffg: voirdragen und dat dat sulvige als dan staen sall tot behach der erffg: so sijnnen de marckenrichtersche mit de gemene erffg: vors: huiden vp dato van dessen alnoch avercomen vnd verdragen vnd hebben alnoch iiii van de erffg: dar to gecommitert als tweten den erentfesten Goesen van Coverden Joffer van Ittersum, Peter van Holte Schultes to Dalfsen die marckenrichterse mitten voer gemelten vier gedeputeerde erffg: inhalt den vorig reces vollencomen macht hebben sullen mitten provest in Swartewater en Ruufenschen den marckenscheit tusschen der vors: beiden marcken to scheiden und ter vruntlicheit tverlyken de oncosten tbetaelen inhalt den vors: recesse