In den eersten beclagen sich die swaren, wo dath het sich alle jair begift datter itlicken lude sinnen die hoijlandt hueren oft gehuret hebben in de haerster broeke vnd also sie die landen gebruicken willen, so leggen sie spickinge doir die steenwetteringe vnd laten die dair in liggen, wairdurch desse ingesettene der marcken sehr beschediget werden, want oire bieste over dieselve spickinge vth onser marcke in haerster marcke loipen, vnd worden dair over geschuttet, begeren die swaren van den erffmarckenrichter vnd gemeinen erffg: dat hen wil gelieven tverordineren, so wie dair ennige spickinge in die steenwetteringe lachte vnd nit wedder vptoge, wath schaden dat die meijeren und huisluden dair bij kregen dat dieselvige hen den schaden uit richten solde, die die spickinge so lieten liggen. Desse vorgemelte artickel hebben die erffmarckenrichter vnd erffg: geconsenteert.