Hoe den alsoe verscheiden malen resolviert is van die brocke der Vloetgravens, torf steken, ende kien riden, ende dat up pena daer tho staende, sint einige die sich daer tegens opponieren, pantkeringe gedaen ten Ame, de pande met gewalt holden, woemen sich daerin holden zall, omme ahn betalinge te coemen van die oncosten, ende oek dat een edelman dat dede daer van doen sulde. Hierup resolviert dat die erffgenhamen den marckenrichteren hanthaven sullen in de executie t'doen, ende sullen die markcrichter met die geswaren darmede nha marckenrecht voert varen. Item alsoe verschei dentlick ordiniert is, dat die ongewaerden aer waertall zullen bewisen, als Bonschotte, Hoberdinck, Luitke Buickham, Smalbroeck, Cleine Carler ende Wulfgoer, ende alnoch niet bijgebracht, niet tegenstaende dat vergangene holtsprake resolviert is, dat eine fulle waer sall gecoft worden met 200 goltg., eine halve ende vierdeil nha advenant, versuieken hiervan entlicke resolutie, ofte dieselve ock als erffgenhamen in sullen gaen ende admittiert worden. Hierup heft Luitke Buickham presentiert zin wartall te bewisen binnen een half iaer. Cleine Carler secht, will ock sin waartal bewisen met die van Deeth.