vp frydach na crotarius pijnxteren hefft de erber Joffe van Twickello wedowe erffmarckenrichtersche mit dee erffg: nemptlick Wolff van Ittersum Johan Rengers Johan van Harst de dar van wegen der gemeine erffg: to gesat weren vp de leste brinckspraeke in den vos geholden, verpacht Hermen Laerman en synn huisfrowe mit orer twijer erffg: eijn stucke landt twelke Hermen vors: van de marck angegraven hefft to weten eijn halff schepel roggeland tijn jar lanck dar Hermen en sijn huisfrou vors: offt sijn erffg: alle jaer vorgeven en betalen sollen vp de brinckspraeke vor meij eijn keyser gulden als men schrifft xlix is de erste pacht verschennen. Orkunt der warheit so hefft de marckenrichterse mit de drie gedeputerden vors: desse cedel ondertekent mit sijnen namen vnd hant sunder argelist. Roleff Jos nagelaten wedowe van Twickelo Wolff van Ittersum, Johan Rengers Johan van Hersolte