Item theen erst dat die heeren vann Albergen sullen moegen drievenn XXXVI beester, thoe veerstaene dat sie beester voers. sullen in dreen drijftenn ghedeelt weerden, tho weetthen twelff op Gertthen Ham syn guedt thoe Gheesteren unde die ander tweelff, sullen thoe Manre gaan op oer eeghenn guedt thoe Vasse. Unde die vurs. beeste sulleen myht deenn meyeren voerg. in unde uth gaenn, by oer sulver beeste. Unde sullen die van den anderen holden, dat die beeste vurs. nyet by deen anderen sollen koemen langer dan ander derden dach. Unnde weert zaeke, dat die beester, nae denn derdenn dach by deen andere bleevenn, machmen die beeste scutten, nae utgwyzinge der principael marckzedulen. Unde ock weert zaeke dat die holtrichter myth denn ghemeenen erfgenamen jenige ander ansaete maeked dat een itlick nae zin waertall solde driven, moegen dan die vann Albergen driven nae verloep oech waertals, unnde dan sollen desse vorweerde doet zijn.