is de marckenrichter van den Rosengorden mitten samptlicken erffg: avercomen en verdragen dat sie totten Zijel in Berckmer marcke nijt willen gelden ten sie dat see mit anderen und beteren bescheiden dan noch gebleken offte vor handen gecomen is onderrichtet worden vnde willen sich mit rechte tegens den erffg: van Berckmen offte die sich sulks vermeten mit rechte behelpen vnd so veer ennich proces van rechte derhalven angehoven mochte worden hebben die gemenen erffg: daer to gedeputert vier van den erffg: neffens den marckenrichter als to weten Johan van Haersolte hopman, Peter van Holte Schultes to Dalfsen, Hijnrick van Holte Arnt Brant van den Rutenberck de van wegen der gemenen erffg: dat selvige recht vthbrichten soln offte in fruntschap mit hem  verdragen de oncosten in teringe vnd gerechtelicke costen in alles daer omme gedaen sollen worden sollen up de beiste de der marcke gebruekenn gestalt vnd gesat worden. Oorkonde der waerheit is dit bij den erffg: van den Rosengorden ondertekent.