Item, zo wye inde selve ghemeene weede gheerft waeren ofte mainteneerden gheerft te zyn, datmen die ende alle dandere dachwaerden zal te wette up eenen wettelycken dynghedach ten Sysseelschen, omme daer huerlieder eedt te doene voorden heere ende wet. Ende byden zelfsten eedt te verclaersene hoe vele daer innen hebben ende gheerft es. Ende in ghevalle dat iemant achterhaelt wierde dat hy daer innen zoo vele niet gheerft en waere als hy by eede zal verclaerst ende ghesworen hebben, zal verbueren twee ponden parisise van boete van elcken jaeren alsoo langhe als de zelve jaeren voorleden zyn gheweest; te verstaene, zoo welcken tyde datmen daerof de waerhede weten zal ende ter goeder kennesse ghecommen zal wesen