Ende des soe sall dese overdracht staen ende duren vijffendeseventich jair na datum desen brieffs, alle argelist uutgesondert. Zoe is hiermede in bevoirwairt, dat ghien man leem graven en sal teynden Nairdermae[t], Huysermaet ende Ortemaet in der zee, ten is thien roeden verre van den lande ter zeewaert va[n] een dagelicx water oestwart, bij vijff pont; ende dairoff moegen bekueren twe poiteren of tw[e] buermannen, die vier schaer opter gemeenten hebben; ende mede van allen punten, die voirscreven zijn ende verboden, is, dat zij oirbair zijn in geloven onder andere luyden in hoir werke[n].