Vann die kotters is beslottenn, die wyle sie dat verboth in lestenn holtinck night gheachtet, noch sich anders meth holtrichter unde erfgenamen verdraegen unde overkoomen, dat sie solle geeldenn, als dat jaer thoe voerenn eyn ider twee dalder die perde hebben. Unde sollen alnoch sich reguleeren meth drifft offt meth meien nae denn leestenn affscheide indenn negesten holtinck verleedenn, unde der marcken cedule begreepen then weere se sich anders myth holtrichter unde erfgenamen verdroegen. Unnde der tuisschen dit unde Jacobi. Unnde soe sie hier teghenn wederspennich weeren unde ghelicke woell peerde, unde meer beeste heelden, sollen die bueren in ein ider marck, die beeste scutten, een ider peert offt beest op een ort goldes, halff tho behoef des holtrichters unde der erfgenamen, die ander helffte thoe behoeff der bueren. Unde soe sie hir suenich inne weeren offt woerdenn, sollen sie die voerseide brocke veervolt gelden allene tho gehoeff holtrichter unde erfgenamen.