Voirt waer yemant, die meer beeste opter myente sloge dan men dairop settede van jair te iaer ende tween van den achten voirscreven dochte, dattet mit wille gedaen ware, die verbuerde die beeste, die dair meer op waren van dairop geset was, dairof  soude hebben onse lieve genadige heere van Hollant een derdendeel. Die stede ende tgemeen lant een derdendeel ende die achte scaesetters mitten ghenen, diet aenbrenghen een derdedeel.