Die eijgenaers vant erve Ten Velde hebben het huijs op de meente geset, sonder kennisse van heeren marckenrichteren ofte consent vanden erffgenaemen. Resolutie: Die heeren erffgenaemen vergonnen dat het gemelte huijs op te meente geset sall blijven staen, sullende d'eijgenaeren daervoor geven eenen goeden ancker Rijnschen wijns ofte 12 Gl. in die plaetze, sonder dat d'eijgenaers aldaer ijets sullen doen aengraven uth de meente.