Item wanneer enige waede binnen gelecht worden door bestickinge van dijckgreve, heimraeden ende vroeden, soe sollen die daer waetachtich gevonden sinnen, den gehelen dijck nae dat beslach voort ende wels dijck daer geheel buyten besticket sal nae dat den nijen dijck bij dijckgreve ende heimraedt gelavet weder aen sig nemen als daer soe voele dijckes van den nijen dijck als sijne hele dijck buyten besticket was dan nochtans geen onkosten helpen dragen met den waetachtigen ende wel buyten besticket wort met een ende, dat niet wadeachtich en waer sal weder aen sich nemen soe voele van den nijen dijck nae advenant soe buijten besticket op conditie woe voorschreven. Bij alsoe dat die waetaftigen die verlengeste soe voele dijckes altoes beholdende als oer landt alleen draegen ende die cortinge genieten altoes beholdende.