Item upt punct van torff graven, offte men niet sall bliven bij die resolutie hier bevoerens daervan statuiert, tho weeten bilancks die venen, ende niet int harde velt, blickende Ao. 1608, bij art. 2 ende alsoe nu bevonden wort, dat ider menlick gravet baven sijnen thogelaten taux, versuicken daer in adviss. Upt punct van het torffgraven bij die van der Heijno, hefft Echten ahngenamen, dat den torff niet verfuiert sall worden, dan nu een maandach aver acht dage, wesende den 10 Juny malcanderen up die plaetze te beijegenen daer die torff gegraven is, ende voort aff t'maken, ider een paell met t'brengen.