Also lange twist gewesen ist twischen de marcken van den Rosengoerden und Ruvenne sinnen die erffmarckenrichter vnd die gemeine erffg: huiden averkommen vnd hebben  daerto gedeputeert itlicke van den erffg: twetten den erenvesten Joachim de [R?]aeke ingerman van Camphuisen, und Arnt Brant van der Rutenberg, dair die stadt van Zwoll itliche bischicken willen die mitten voirg: erffmarckenrichter sich tot gelegener tijdt foigen sollen bij die van Ruvenne omme tbesiene oft sie sich verdragen konnen angaindede vorg: marckenscheit vnd dat vp kor van den gemeinen erffg:. Vnd die vurg: erffmarckenrichter mitten gedeputeerden sollen voirt macht hebben, die drie gulden s'jairs die Herman Scheper siaers van der meinte landt gift, the versetten om daer mede tho betalen die penningen die den erffmarckenrichter vnd gedeputeerde erffg: van Pauwel Croller vpgenomen hebben vnd wes dairbaven ist sollen die voirg: erffmarckenrichter und gedeputeerden tvolste nemen tot die oncosten sie doinde werden om den marckenscheit vorg:.