Item die derde schouwe die van sijn dijck grachten ofte tuynen niet gemaeckt en hadde, die sullen dan die Swaeren verdingen laten ende wes dijck, graven tuyn toehoort breeckt een pont, waer saecke dat hie den den dijck, graven, ofte tuyn des eersten maendages voor mey dage antasten ende maecken sijn dijck, graven ofte tuyn sonder vertoch uyt die hant niet maeckt toe voller eerden ofde wercke als is soe solde die gener, die den dijck, graven ofde tuyn aentasten onvertreckt alles, ende maeckte alsoe als hem verdinget is, ende dede hij binnen die tijt als he bevorwert hadde, soe verboert die dinger een pont.