Item dat affter desen dach van huyden, datum hieronder gescreven, ghien manspersone, wye hij sij, uuten ghestichte poirter noch buerman werden en mach noch en sell in der stede van Nairden noch in den vier dorpen in Goylant, bij een peen van twehondert rijers; ende so wye hierenboven dade, stede offte dorpen voirscreven off yemant van den gherechte in der stede offte in den dorpen voirscreven,  die de annamen boven dat voirscreven is, die souden dese twehondert rijers voirscreven selver ghelden ende betalen uut hoir tselffs goet sonder yemant des te verdragen; ende hieroff sel hebben onse ghenadige heer van Burgondië een derdendeell ende onse stede een derdendeel  ende die vier dorpen in Goylant een derderndeell, ende dat tesamen gelijc te deelen.