Ten sesten, de gehne de nue op den haegen getimmert hebben, sonder nijmans meer tetimmeren, sullen blijven sitten tott believen des drosten, mit scheepen unde gesworen gemeente, unde dat alle ses jaeren annemen, uijtbesondert offet saeke ware, dat de droste mett die scheepens, unde geswoeren gemeente den haegen, tott profiett der statt wolden weeder geruimet hebben, sullen sij de timmer afbreeken, buiten onkosten der statt, unde sullen niett meer turfes graeven, inde gemeene veene, dan sij tott ores selfs huis va[n] doende sonnen, unde nichts vercoopen, unde anders geen inseggen inder marke, kerckstoele inde veenen hebben; unde offte jemands van de ghene, die in den haegen woenen, unde getimmert hebben, van hijr tegen offte verstorven sonder geboerte, so sullen sij de timmeren ofbreeken, unde niemandt vercopen, bij peene voors.