Oeck soe ist, dat die huisstede met den gaerden, unde t'landt aldatt die olde schultinne Juffer Anna Greve Weduwe zaliger Jacob Blomendaell umme haer huijs liggende, in gebruick hefft, meente is, unde den erffgenhamen toe kumpt, dan durch bede unde frundtschap hebben die gemeine erffgenhamen, haer dat gebruick des landes vergunnet aer levenlanck sonder pacht daer aff t'geven, dan omme te weten dat het meinte is, sall sie t'siaers tot een kentenisse geven up die bijkumste der erffgenhamen een mengelen wijns, unde dat soe lange sie levet, met den bescheide, dat sie die naest gelande erffgenhamen haer meijers, oer olde gebruick, ganck unde wech, unde driffte der beesten offte anders niet een sal behinderen, niet jagen, slaen, hesen met hunden; oeck gein landt van der meente klein offte groott mehr ahngraven, bij verloss der jaren up vorwarden voerschr.