Item daer sollen wesen drie schouwen die eerste genoemt den anvanck op maendach na Michaeli dach ende alsdan sullen die dijckgreve ende heimraet gebaeden leggen van alle gebraecken dijcke. Begint baven aen van Broeckbuisen aff van Dalffser schouwe bes aver Barchmer Marcke als van oldes gewoontelich. Weteringe, graeven, tuynen sollen die buirswaeren schouwen ende pene daervan nemen soo sie plegen. Die tweede schouwe genoemt ter voller aerden sollen dijckgrern ende heimraden rijden op maendach nae Sint Bonefaes ende die boete van elcks koringe sal wesen een halff heeren pont. Die wederschouwe salmen rijden viertijn dagen daernae alst nae die Sallantsche dijckrecht behoort ende elck boete sal wesen een heeren pont, ende daer voir voort verpenen nae goetduncken dijckgreve ende heimraedt ter tijt die dijck gelavet wort. Die derde schouwe genoemt die holtsoet salmen holden op maendach nae Michaeli ende alsdan sollen dijckgreve ende heimraet eene nootschouwer moge leggen, soo veer hem des noodich dunckt te wesen end