In den ersten sollen alle ingeseten offte gewarde in der marcke van den Rosengorden ore krancke beeste dat sij dan van koge offte ander krenckte van der marcke holden bij de pene van twee olde schilde verbort thebben van ellick reijse alsodanige seeke beiste opter marcke bevonden werden vnd so veer de swaren hir gein uplicht to hadden vnd versumeden des dat sie alsulcke krancke  beiste up ter marcke lieten gaen ongeschuttet, sollen de swaren van elck reise sie des versumeden verbort hebben dubbelde broeke die de marckenrichter van hem sall mogen manen und alle brocke sollen wesen tot behoeff alle vermoge der marcken cedele vnde so vere de krancke beeste wedder gesunt worden sal men de selve nijt wedder vp ter marcke driven dan mit consent des marckenrichters mitten swaren bij de booke vors: