Des maendages nae meijdach is de marckenrichter mit denn gemeinen erffg: van den Rosengorden overcomen ende verdragen dat alle die genne vercken ossen, perde offte wat beste datse sint des wijnters vercofft hebben, sollen sie de selfften beste nijt na meijdach up der marcke driven bij de brocke van elck vercken, i olden flemesschen ende van eyn ander best dubbelt sovelle so dick ende vaeke die geschutt worden dat ene deell van de brocke tot behooff des marckenrichters, dat ander tot behooff des erffg: dat derde deel to behoff der swaren. Ende dese brocke salmen nijt manen dan in bijwesen des marckenrichters offte sijnen vulmechtigen.