Is de marckenrichter Joncker Jasper van Twickelo mitten gemenen erffg: van den Rosengorden avercomen unde verdragen als dat de marckenrichter enen brieff schicken sall van wegen der gemene erffg: ann Henrick Mulert Dijck Graeff van Zallant, als dat he al sulcke onbehorlicke schuttinge uth der hoeve sall berusten laten vnd dat he denn vrede an der hove so late maeken gelick des eijn recht is. Ingevall hie de vrede also nijt en maeckt unde daer baven der huislude beeste wedder schuttet. Is verdragen bij den marckerichter und gemeine erffg: hebben dair to gecommittert vier van den erffg: als to weten den erentfesten Johan van Rechteren, Johan van Haersolte, Jochijm Haeke, Arent Brant van den Rutenberge en solven neffens den marckenrichter up cost van de gemeine erffg: de geschuttede beeste wedder antasten sollen mit rechte vnd rechtes dair van plegen so behort. Is oick verdragen by den semptlicken erffg: dat die marckenrichter mit den iiii gedeputerden vors: erffg: mit raet vnd hulpe der der stadt van Swolle eijn bykumpst holden sullen vmme te besijen offte sie den marckenschait mit de van Luusen ter freundlicheit enfinden unde verdragen konnen. Doch nijt entlick daer aff te sluten eer den gemenen erffg: sulks wedder angegeven is offt hem des oick belieft. Oerkunde der waerheijt aller puncten vors: is dit beij den marckenrichter vnd erffg: undertekent. Jasper van Twickelo, Gardt Spijtloff, Wulff van Ijttersum, Wolff van Yttersum, Jochijm Baeke, Johan van Haersolte, Gerardus Raelt procurator in den Berch, Johan van Haersolte van wegen sijn vader, Kaerle Knoppert, Arnt Brant van Rutenberge, Wenner van Herwerden procurator van den Hilligen Geist.