Also lange tijden twist vnde schelinge is gewest tusschen der beiden marcken Dalfsen vnd Ruufenne, so is de marckenrichtersche mit sampt den gemene erffg: van den Rosengerden huiden op dato van dessen avercomen vnd verdragen vnd hebben daer to gecommittert vier van den erffg: neffens de marckenrichtersche als twetten den erentfesten Joncker Johan van Rechteren, Johan van Haersolte hopman, Jochijm de Baeke Arnt Brant van den Rutenberch de selven sich tot gelegener tijdt bij den pravest van Swarte Water vnd de Ruufenschen fulgen sullen up ten selvigen marckenscheit um te besiene offte sie den marckenscheit tusschen den beiden vorgemelten marcken toe frundlicheit scheiden vnd verlyken konnen. Edoch sollen nijt entliken daer aff sluiten, dan sall erst den erffg: vorgedragen worden vnd sall als dan staen tot behaich der erffg: vnd alle oncosten de marckenrichtersche vnd gedeputerden erffg: vors: der halven doende worden sollen de gemenen erffg: gelijck dragen nae groetheit hore waertallen vnd sullen bij den meyermans betaelt worden vnd de selve gesollen horen lantheren des an hoer pachten corten. Oerkonde der waerheit is dit bij den erffg: ondertekent.