sijnnen die semetlicken erffg: der marcke van den Rosengordenn bij denn erffmarckenrichter gewesen vnd eendrachteliken avercomen vnd verdragen also twist vnd schelinge is tusschen der stadt van Swolle en den erffg: vors: angaende de ombillicke schuttinge die de stadt van Zwolle van oren onbevreden lande in de Ruite laet doen dat men desse supplicatie int rein sall doen schriven vnde beschicken de selvige an handen van onsen [?]. H. Stadtholder daer de erffg: semptlicken to gecommitert und gestalt hebben sulks tdoene den erentfesten Joncker Jasper van Twickelo marckenrichter vnd den erenvesten Joncker Johan van Rechteren, Johan van Haersolte hopman ende Jochijm Baeke, de selven ock macht sollen hebben offtet noet gebuerde mit rechte odder fruntschap de selve sacke vthorichten en alle oncosten hir om gedaen worden und vort alles wes se hirynne doen en laten de worden gelaeffde de semptlicken erffg: vors: malcanderen standhafftich vnd vulleneemelijcke malcanderen hulpen vth to richten, sonder argelist orkunde der waerheit is dit selvige bij den erffg: vnd oren vulmechtigen onderteekent. Jasper van Twickello marckenrichter, Seijne van Rutenberch vulmetich Johan van Rechteren, Wyllem van Ottenstein dener de drostijn van Iselmuijen, Arent Brant van Rutenberch, Gort Rengers van wegen sijnt saligen vaders Johan Rengers, Tijmen Hynricksen van wegen des berch cloesters vnd van wegen der weduwe Roloff Kettels und van Welpendarp, Hennig Henrici Brant vor hem selves vnde van wegen des bastors in Dalfsen ende van wegen des convents Sancte Gertrudis, Johan ten Nyenhuis Juffer van Twickels dener to erde, Wulff van Ittersum dener und de nagelaten weduwe Wulffe van Ittersum, Jasper de Hase vulmechtiger des pastoors van Hattem, Johan Henrichs van wegen de weduwe van Ree, Peter vann Holt van wegen sijns sons Wyllem, Johan van Haersolte van wegen Henrick van Holte unde Helmich vnd Gort Splijtloff vnd mij selvest ick heer van Hederke, Jochijm de Baeke, Tijmen Hijnricksen van wegen Johan van Camphusen vnd Jenne Muelers und de weduwe van jagerman van wegen Steffen van Haerst vnd Johan van Echten dorch bede Hermen Derrijcks bij mij Lambert Henrichsen ondertekent, Peter van Hasselt van wegen sijn convent.